Το **Ναρίν**(κιργιζικά: Нарын, *Narın*, نارىن) είναι το περιφερειακό διοικητικό κέντρο της Περιφέρειας Ναρίν στο κέντρο του Κιργιστάν. Πρόκειται για μια μικρή, τυπική Κιργίσια, πόλη η οποία εκτείνεται κατά μήκος ενός φαραγγιού που διασχίζει ο ομώνυμος ποταμός. Η συνολική έκτασή της είναι 84 τ.χλμ και ο πληθυσμός της εκτιμάται στις 40.000 κατοίκους (Ιανουάριος 2020).  Ο πρώτος κατοικημένος οικισμός στη σύγχρονη εποχή, στην περιοχή αυτή δημιουργήθηκε το 1868 από την τσαρική Ρωσσία,ως στρατιωτικό φυλάκιο, και με την πάροδο του χρόνου επεκτάθηκε σταδιακά και στις δύο όχθες του Ποταμού Ναρίν (ένας από τους κύριους ποταμούς του Συρ Νταριά), ο οποίος κυλάει μέσα σε ένα γραφικό φαράγγι με κόκκινους ψαμμίτες. Η πόλη βρίσκεται σε υψόμετρο 2000 μέτρων, 320 χιλιόμετρα νοτίως της πρωτεύουσας Μπισκέκ και διαθέτει δύο περιφερειακά μουσεία καθώς κι ορισμένα μικρά ξενοδοχεία για τους λιγοστούς επισκέπτες. Έντονη είναι η στρατιωτική παρουσία στην ευρύτερη περιοχή λόγω της γειτνίασης με τα σύνορα της Κίνας και του Τατζικιστάν. Η πόλη έχει ιδιαίτερα υψηλό ποσοστό ανεργίας και επίσης πολλοί κάτοικοί της αντιμετωπίζουν προβλήματα αλκοολισμού.

Επισκόπηση
----------

Από το Ναρίν, ο κεντρικός δρόμος (ένας από τους κλάδους του αρχαίου Δρόμου του Μεταξιού) οδηγεί προς τα νότια μέσα από τα αραιοκατοικημένα κεντρικά Κιργιζικά οροπέδια του Περάσματος Τορουγκάρτ και την Κίνα. Επί του παρόντος, αυτός είναι ο κύριος σύνδεσμος μεταφορών από την Κιργιζία προς την Κίνα.
Το Ναρίν φιλοξενεί μία από τις τρεις πανεπιστημιουπόλεις του Πανεπιστημίου της Κεντρικής Ασίας. Το Πανεπιστήμιο ιδρύθηκε το 2000 από τις κυβερνήσεις του Καζακστάν, το Κιργιστάν και το Τατζικιστάν, και τον Αγά Χαν Δ΄. Είναι το πρώτο στον κόσμο ναυλωμένο ίδρυμα τριτοβάθμιας εκπαίδευσης. Το ΠΚΑ σήμερα λειτουργεί μια Σχολή  Επαγγελματικής και Συνεχιζόμενης Εκπαίδευσης, με την Σχολή Προπτυχιακών Σπουδών και τη Μεταπτυχιακή Σχολή της Ανάπτυξης. Τα προπτυχιακά μαθήματα στο Πανεπιστήμιο της Κεντρικής Ασίας στο Ναρίν ξεκίνησαν στις 5 Σεπτεμβρίου 2016.
Η πόλη έχει ένα σύλλογο μπάντι.

Οικονομία
---------

Στην οικονομία της περιοχής κυριαρχεί η κτηνοτροφία, κυρίως η εκτροφή αλόγων, προβάτων και γιακ καθώς το μαλλί και το κρέας τους είναι τα κύρια εμπορεύσιμα προϊόντα. Σήμερα, η περιοχή είναι η φτωχότερη περιοχή της χώρας. Τα ορυχεία που αναπτύχθηκαν κατά τη σοβιετική περίοδο (π.χ. στο Κάζαρμαν) εγκαταλείφθηκαν σε μεγάλο βαθμό μετά την πτώση του κομμουνισμού καθώς δεν ήταν κερδοφόρα.

Δημογραφικά στοιχεία
--------------------

Το Ναρίν είναι η δέκατη μεγαλύτερη πόλη σε πληθυσμό στο Κιργιστάν. Σύμφωνα με την Εθνική Στατιστική Επιτροπή, ο πληθυσμός του Ναρίν ανερχόταν σε 40.000 τον Ιανουάριο του 2019.

Κλίμα
-----

Το Ναρίν έχει κρύο ημίξηρο κλίμα με ισχυρές ηπειρωτικές τάσεις. 

| Κλιματικά δεδομένα Ναρίν (1961–1990) |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 2(36) | 2(36) | 20(68) | 27(81) | 28(82) | 31(88) | 30(86) | 34(93) | 28(82) | 22(72) | 10(50) | 0(32) | 34(93) |
| Μέση Μέγιστη °C (°F) | −9.7 | −6.6 | 2.9 | 13.9 | 17.9 | 21.5 | 24.5 | 24.9 | 20.2 | 12.7 | 2.2 | −6.4 | 9,9 |
| Μέση Μηνιαία °C (°F) | −15.8 | −12.5 | −2.5 | 7.7 | 11.6 | 14.7 | 17.3 | 17.6 | 12.9 | 6.0 | −3.5 | −11.9 | 3,5 |
| Μέση Ελάχιστη °C (°F) | −20.4 | −17.3 | −6.5 | 2.3 | 6.1 | 8.5 | 10.7 | 10.4 | 6.2 | 0.6 | −7.6 | −16.1 | −1,9 |
| Χαμηλότερη Ελάχιστη °C (°F) | −36(−33) | −28(−18) | −24(−11) | −8(18) | −1(30) | 2(36) | 4(39) | 2(36) | −7(19) | −11(12) | −26(−15) | −33(−27) | −36(−33) |
| Υετός mm (ίντσες) | 9,7 | 13,4 | 19,8 | 34 | 48,5 | 54,8 | 37,3 | 20,8 | 17,3 | 15,1 | 10,9 | 9,5 | 291,1 |
| % υγρασίας | 76 | 74 | 71 | 60 | 54 | 57 | 55 | 50 | 45 | 52 | 63 | 74 | 61 |
| Μέσες ημέρες κατακρημνίσεων (≥ 1.0 mm) | 3.1 | 5.8 | 5.6 | 6.8 | 9.4 | 10.0 | 7.2 | 4.4 | 3.3 | 3.3 | 3.3 | 2.7 | 62,9 |
| Μέσες μηνιαίες ώρες ηλιοφάνειας | 135 | 145 | 178 | 210 | 246 | 292 | 320 | 316 | 274 | 218 | 156 | 122 | 2.612 |
| *Πηγή #1: Deutscher Wetterdienst* |
| *Πηγή #2: NOAA (ηλιοφάνεια, 1961–1990)* |

Πολυκατοικίες στο Ναρίν
Άγαλμα στην κεντρική πλατεία του Ναρίν

Παραπομπές
----------

1. ↑  *census of Kyrgyzstan 2009*.
2. ↑  «2009 population census of the Kyrgyz Republic: Naryn Region» (PDF). Αρχειοθετήθηκε από το πρωτότυπο (PDF) στις 25 Οκτωβρίου 2012. Ανακτήθηκε στις 15 Ιουνίου 2016.
3. ↑  «Classes Begin for the University of Central Asia's First Undergraduate Students». *University of Central Asia*. Αρχειοθετήθηκε από το πρωτότυπο στις 26 Οκτωβρίου 2017. Ανακτήθηκε στις 10 Οκτωβρίου 2016.
4. ↑  «Info on www.canadabandy.ca». Αρχειοθετήθηκε από το πρωτότυπο στις 28 Αυγούστου 2005. Ανακτήθηκε στις 15 Οκτωβρίου 2017.
5. ↑  
«Klimatafel von Naryn (Narynskoje) / Kirgisistan» (PDF). *Baseline climate means (1961-1990) from stations all over the world* (στα German). Deutscher Wetterdienst. Ανακτήθηκε στις 18 Φεβρουαρίου 2016. CS1 maint: Μη αναγνωρίσιμη γλώσσα (link)
6. ↑  «Naryn (MTN STN) Climate Normals 1961–1990». National Oceanic and Atmospheric Administration. Ανακτήθηκε στις 18 Φεβρουαρίου 2016.

Εξωτερικοί σύνδεσμοι
--------------------

* Ταξιδιωτική Εγκυκλοπαίδεια των Ουράνιων Βουνών του Κιργιστάν [αγγλικά]
* Φωτογραφική Γκαλερί του Ναρίν[*νεκρός σύνδεσμος*] [αγγλικά]
* Φωτογραφίες από το Ναρίν [αγγλικά]